Međunarodni aerodrom Esenboğa

Međunarodni aerodrom Esenboğa (IATA: ESB, ICAO: LTAC) (turski: Ankara Esenboğa Havalimanı) je međunarodni aerodroma koji opslužuje Ankaru, glavni grad Turske. U prometu je od 1955. godine. U 2014. godini, aerodrom je opslužio više od 11 miliona putnika, od čega su 4,9 miliona bili domaći putnici. 4. je nacionalni aerodrom u pogledu ukupnog putničkog prometa (nakon Ataturk i Sabiha Gökçen aerodroma u Istanbulu i aerodroma u Antalyji) a treći po broju prevezenih domaćih putnika (poslije dva istanbulska međunarodna aerodroma). Opći podaci Aerodrom se nalazi sjeveroistočno od Ankare, oko 28 km od centra grada. Prometno je dobro povezan sa Kızılayem i općenito Ankarom. Naziv aerodroma dolazi od naziva naselja Esenboğa, modernizovanog oblika od Isen Buga, timuridskog gospodara rata u vojsci Timur Lenka, čije su trupe naselile to područje tokom bitke za Ankaru 1402. godine. Međunarodni aerodrom Esenboğa je nagrađen od strane ACI Europe kao najbolji evropski aerodrom a nagrada je uručena 17. juna 2009. u Manchesteru. Nagrada se dodjeljuje svake godine i to u 4 postojeće kategorije. Aerodrom Esenboğa je nagradu dobio u kategoriji aerodroma sa prometom između 5 i 10 miliona putnika godišnje. To je prvi put da je jedan turski aerodrom nagrađen od strane ove međunarodne organizacije. Statistika Reference Vanjski linkovi Službena stranica aerodroma